19 идым

19 идым (19 сентябрь) — григориан кечышот почеш идалыкын 262-шо (кужемдыме ийлаште — 263-шо) кечыже. Идалык пытыме марте 103 кече кодеш.

 Пайрем да памятный дате-влак 
 — Саркуралым ыштыше – оружейникын – кечыже.

 Лӱмгече 
 Кирилл, Макар, Михаил, Иван да Архип-влакын лӱмгечышт

 Событий-влак 
Тугак ончо: :Категорий:Идым тылзын 19 кечысе событий-влак
 1648 — шымлызе Флорен Перье йыръюжын темдыме куатше – давленийже уло манын опыт гоч пеҥгыдемден.
 1888 — Бельгийыште икымше моторлык конкурс эртен.

 Шочыныт 
Тугак ончо: :Категорий:Идым тылзын 19 кечынже шочшо-влак
 1941 — Нина Павловна Сёмушкина, вольык ончышо. Курыкмарий кундемыште шочын. 1960-шо ий гычак тудо колхоз пашаште шуаралташ тӱҥалын, Жданов-Мосолов лӱмеш колхозын презе ончышыжлан 16 ий тыршен: Марий республикын эн сай вольык ончышо лӱмым ик гана веле огыл сулен. Россий Федераций кӱшыл погынын депутатше лийын. Суапле пашажлан «Знак Почёта» орден дене палемдалтын. 
 1950 — Евгений Николаевич Трудолюбов, муниципал вуйлатыше, Марий Элын сулло / ял озанлык пашаеҥже. Юлсер кундем Сотнур селаште шочын. 24 ий Карл Маркс лӱмеш – «Шайра кундем» колхоз вуйлатышылан тыршыме деч вара админстрацийышке куснен да тыштат 6 ий вуйлатышылан тыршен. 10 ий Марий Эл кугыжаныш погынын депутатше лийын.
 1958 — Любовь Николаевна Коровина, туныктыш пашаеҥ. Татарстан Республикыште шочын. Тудо мыланна Марий Элын сулло туныктыш пашаеҥже лӱм дене палыме. 2002-шо ий гыч уста туныктышо Йошкар-Оласе строительный техникумын вуйлатышыжлан шогалын. Суапле пашажлан ятыр чап танык дене палемдалтын.
 1966 — Юрий Александрович Синьковский, артист, Марий Эл Республикын Калык артистше. Йошкар-Олашке талантан артист 1990-ше ийыште толын: руш академтеатрыште, телевиденийыште шуаралташ тӱҥалын. Ий еда Козьмодемьянск олаште эртыше «Бендериада» мыскара фестивальыште Остап Бендерын рольжым устан чоҥа. Андрей Миронов лӱмеш актёр муро конкурсын лауреатше лӱмым 3 гана сулен.

 Коленыт 
Тугак ончо: :Категорий:Идым тылзын 19 кечынже колышо-влак

 Калык пале 
 Архангел Михаилын кечыже. Тиде кечын кугу пашам тарватыман огыл улмаш. Эрдене гын тыгай калыкпалым эскереныт: пушеҥгылаште пöрш палдырна гын, шушаш теле чот луман лиеш.  Шопке лышташ кумык кавозеш гын, йӱштö телылан, комдык возеш гын – левылан.

Категорий:19 идым